Predbežné stanovisko k návrhu aktu Európskej únie

I. PREDBEŽNÉ STANOVISKO 

1. Názov
Návrh smernice Európskeho parlamentu a Rady, ktorou sa menia a dopĺňajú smernice Európskeho parlamentu a Rady 2008/98/ES, 2010/75/EÚ, (EÚ) 2015/2193 a (EÚ) 2024/1785, pokiaľ ide o zjednodušenie niektorých požiadaviek a zníženie administratívnej záťaže.

2. Číslo a dátum zverejnenia dokumentu EK
COM(2025)986 z 10. decembra 2025

3. Gestor
Ministerstvo životného prostredia Slovenskej republiky

4. Spolugestori
Ministerstvo hospodárstva SR, Ministerstvo pôdohospodárstva a rozvoja vidieka SR   

5. Stupeň dôležitosti návrhu 
N – nízky

6. Stručné zhrnutie obsahu a cieľa návrhu 

Cieľom navrhovanej smernice je vykonať cielené revízie nasledovných legislatívnych aktov EÚ: 
smernice 2008/98/ES o odpade[footnoteRef:1], [1: 	Smernica Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc (Ú. v. EÚ L 312, 22.11.2008, s. 3).] 

[bookmark: _Hlk206511561]smernice 2010/75/EÚ o emisiách z priemyslu a chovu hospodárskych zvierat[footnoteRef:2], [2: 	Smernica Európskeho parlamentu a Rady 2010/75/EÚ z 24. novembra 2010 o emisiách z priemyslu a chovu hospodárskych zvierat (integrovaná prevencia a kontrola znečisťovania životného prostredia) (prepracované znenie), naposledy zmenená smernicou Európskeho parlamentu a Rady (EÚ) 2024/1785 24. apríla 2024 (Ú. v. EÚ L, 2024/1785, 15.7.2024).] 

smernice (EÚ) 2015/2193 o obmedzení emisií určitých znečisťujúcich látok do ovzdušia zo stredne veľkých spaľovacích zariadení[footnoteRef:3], [3: 	Smernica Európskeho parlamentu a Rady (EÚ) 2015/2193 z 25. novembra 2015 o obmedzení emisií určitých znečisťujúcich látok do ovzdušia zo stredne veľkých spaľovacích zariadení (Ú. v. EÚ L 313, 28.11.2015).] 

smernice (EÚ) 2024/1785, ktorou sa mení smernica Európskeho parlamentu a Rady 2010/75/EÚ o priemyselných emisiách (integrovaná prevencia a kontrola znečisťovania životného prostredia) a smernica Rady 1999/31/ES o skládkach odpadov[footnoteRef:4]. [4: 	Smernica Európskeho parlamentu a Rady (EÚ) 2024/1785 z 24. apríla 2024, ktorou sa mení smernica Európskeho parlamentu a Rady 2010/75/EÚ o priemyselných emisiách (integrovaná prevencia a kontrola znečisťovania životného prostredia) (Ú. v. EÚ L, 2024/1785, 15.7.2024).] 

Tento návrh obsahuje obmedzené a cielené zmeny uvedených smerníc v oblasti životného prostredia, ktoré sú predstavené podľa jednotlivých aktov nižšie. 
Smernica 2008/98/ES o odpade:
· Zrušenie databázy SCIP - Mnohé zainteresované strany vyjadrili obavy v súvislosti s užitočnosťou a účinnosťou databázy SCIP pre prevádzkovateľov v oblasti nakladania s odpadom a pre spotrebiteľov. Poznamenávajú, že databáza sa využíva pomerne málo a počet „nájdených záznamov“ na internete je nízky. Možno to súvisí s tým, že údaje sú príliš zložité na to, aby boli pre väčšinu ľudí zmysluplné, a sú vnímané tak, že poskytujú malú pridanú hodnotu nad rámec iných prostriedkov poskytovania informácií (ako je označenie na etiketách). Údaje sa takisto považujú za duplicitu článku 33 ods. 1 nariadenia REACH o povinnostiach, čím sa vytvára neprimeraná záťaž bez prínosu, najmä pokiaľ ide o produkty súvisiace s využívaním kozmického priestoru a o transakcie medzi podnikmi. Používanie digitálnych pasov výrobkov a v budúcnosti komplexnejších označení výrobkov ešte viac obmedzí budúci dodatočný prínos databázy.
· Podávanie správ v súvislosti s rozšírenou zodpovednosťou výrobcov - V návrhu sa predpokladá harmonizovaná frekvencia podávania správ v príslušných právnych predpisoch s cieľom znížiť administratívnu záťaž a zabrániť nepriaznivým vplyvom na fungovanie vnútorného trhu, najmä v prípade výrobcov, ktorí predávajú výrobky vo viacerých členských štátoch.
· Stanovenie ukazovateľov na meranie vykonávania opatrení na predchádzanie vzniku odpadu - Navrhuje sa vypustenie splnomocnenia Komisie podľa smernice 2009/98/ES na prijatie vykonávacieho aktu s cieľom stanoviť ukazovatele na meranie celkového pokroku pri vykonávaní opatrení na predchádzanie vzniku odpadu v dôsledku absencie požiadavky povinného uplatňovania.

Smernica 2010/75/EÚ o emisiách z priemyslu a chovu hospodárskych zvierat:
Hlavné ciele a obsah smernice 2010/75/EÚ sa týkajú primárne zjednodušenia požiadaviek na systémy environmentálneho manažérstva (EMS). Prevádzkovateľom sa má umožniť, aby jeden systém EMS pokrýval viacero prevádzok pod rovnakým prevádzkovateľom. Navrhuje sa zrušenie povinnosti viesť register nebezpečných látok, vypracovávať hodnotenia chemických rizík a vykonávať audity EMS, nakoľko existujúce normy, ako EMAS alebo ISO 14001, už zabezpečujú primeranú kontrolu. Okrem toho bola zrušená povinnosť vypracovať orientačné plány transformácie a lehotu na zavedenie EMS sa posunula z roku 2027 na rok 2030, čím sa zabezpečuje dostatočný čas na prípravu prevádzkovateľov a príslušných orgánov.
Ďalej bola upravená definícia priemyselných činností odstránením slova „surové“ pri výrobe železa a ocele, čím sa zosúladili pravidlá smernice o priemyselných emisiách so systémom obchodovania s emisiami skleníkových plynov (ETS) a uľahčila sa autorizácia inovatívnych a čistejších technológií. Navrhovaný balík opatrení tiež umožňuje zjednodušenie zahrnutia ekologických chovov hydiny a prepočítavacieho koeficientu pre neodstavené prasiatka pri výpočte dobytčích jednotiek. 

Smernica 2010/75/ES o emisiách z priemyslu a chovu hospodárskych zvierat a smernica (EÚ) 2015/2193 z 25. novembra 2015 o obmedzení emisií určitých znečisťujúcich látok do ovzdušia zo stredne veľkých spaľovacích zariadení:
Predmetom zmien týkajúcich spaľovacích zariadení pod smernicami 2010/75/EÚ a 2015/2193 je podpora priemyselných procesov založených na vodíku, nakoľko spaľovanie vodíka nevytvára CO2. Keď sa však zvýši obsah vodíka v palive, zvýšia sa aj emisie NOX, preto Komisia navrhuje vytvorenie osobitnej výnimky z emisných limitov pre spaľovacie zariadenia spaľujúce plyn s viac ako 20 % (objemu) vodíka. 
S cieľom zjednodušiť dekarbonizáciu priemyselných procesov a umožniť používanie kyslíkovo-palivového spaľovania, pri ktorom kyslíkom obohatený spaľovací vzduch uľahčuje zachytávanie oxidu uhličitého Komisia navrhuje, aby sa príslušným orgánom poskytla flexibilita pri posudzovaní dodržiavania limitných hodnôt emisií.
S cieľom znížiť administratívnu záťaž vyplývajúcu z požiadaviek na podávanie správ vyplývajúcich zo smernice (EÚ) 2015/2193 v súvislosti s emisiami SO2, NOX, prachu a CO z niektorých záložných generátorov Komisia navrhuje stanoviť prahovú hodnotu pre minimálny počet prevádzkových hodín takýchto generátorov, pod ktorú by sa frekvencia pravidelných meraní znížila. Ide o záložné generátory, ktoré majú menovitý tepelný príkon rovný alebo vyšší ako 20 MW a ktoré spĺňajú limitné hodnoty emisií platné pre necestné pojazdné stroje kategórie NRG, pokiaľ ide o kontroly etapy V, stanovené v prílohe II k nariadeniu (EÚ) 2016/1628.
Požiadavka na monitorovanie záložných generátorov sa zjemňuje z 500 h na 1500 h avšak iba pre motory s MTP nad 20 MW, ktoré spĺňajú limitné hodnoty emisií platné pre necestné pojazdné stroje kategórie NRG, pokiaľ ide o kontroly etapy V. Minimálna frekvencia monitorovania stanovená na minimálne raz za 5 rokov sa týmto nemení.

Smernica (EÚ) 2024/1785, ktorou sa menia smernice 2010/75/EÚ a 1999/31/ES:
K zmene smernice (EÚ) 2024/1785 dochádza výlučne tým, že sa navrhuje zaviesť prechodné ustanovenia k už existujúcim povinnostiam vyplývajúcim zo smernice 2010/75/EÚ. Tieto povinnosti zahŕňajú zahrnutie požiadaviek do povolení na predchádzanie alebo znižovanie emisií nebezpečných látok (článok 14 ods. 1 písm. ab)), monitorovanie podzemných vôd a pôdy (článok 16 ods. 2) a kontrolu kvality laboratórií vykonávajúcich monitorovanie (článok 16 ods. 3). Nevyhnutnosť úprav prechodných ustanovení vyplynula z dôvodu, že v súčasnom znení smernice 2010/75/EÚ sa neuplatňujú žiadne prechodné pravidlá, a preto by sa všetky tieto povinnosti museli aplikovať naraz pri revízii všetkých povolení od júla 2026. Zavedenie jasných a presných prechodných ustanovení umožní postupné uplatňovanie týchto požiadaviek, čím sa zohľadnia kapacitné možnosti povoľovacích orgánov a zabezpečí sa proporcionalita administratívnych a regulačných nárokov.
Obe smernice sú súčasťou širšieho kontextu snahy znížiť administratívnu záťaž, zachovať vysoké environmentálne štandardy a podporiť konkurencieschopnosť priemyslu, ako aj prechod na nízkouhlíkové technológie. 
Navrhované zmeny sú cielené, primerané a nezmenia podstatu environmentálnych cieľov smerníc, pričom Slovenská republika pozitívne hodnotí, že umožňujú postupnú implementáciu a primeranú flexibilitu pre všetky typy a veľkosti prevádzok, na ktoré sa povinnosť zaviesť EMS vzťahuje.

7. Predbežná pozícia Slovenskej republiky

SR predbežne podporuje prijatie navrhovaných zmien smerníc 2010/75/EÚ a (EÚ) 2024/1785. SR pozitívne hodnotí zavedenie prechodných ustanovení, zjednodušenie požiadaviek na systémy environmentálneho manažérstva (EMS), odstránenie duplicitných administratívnych povinností a predĺženie lehoty na zavedenie EMS do roku 2030. V súčasnosti neboli identifikované žiadne zásadné výhrady ani „red lines“.
Stanovisko k navrhovaným zmenám smernice 2008/98/ES o odpade: 
K článku 1 ods. 1 Slovenská republika (ďalej ako SR) súhlasí s návrhom zjednotenia ohlasovacej povinnosti na maximálnu frekvenciu raz za 12 mesiacov za každý predchádzajúci kalendárny rok, keďže táto frekvencia už funguje vo vnútroštátnych podmienkach v zmysle zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov.
K článku 1 ods. 2 SR nepredkladá žiadne pripomienky.
K článku 1 ods. 3 SR nepredkladá žiadne pripomienky.

Stanovisko k navrhovaným zmenám smernice 2010/75/ES o emisiách z priemyslu a chovu hospodárskych zvierat a smernica (EÚ) 2015/2193 z 25. novembra 2015 o obmedzení emisií určitých znečisťujúcich látok do ovzdušia zo stredne veľkých spaľovacích zariadení:
Návrh Komisie  umožniť, aby sa príslušným orgánom poskytla flexibilita pri posudzovaní dodržiavania limitných hodnôt emisií pri spaľovaní palív s  obsahom viac ako 20 % (objemu) vodíka umožňuje používanie kyslíkovo-palivového spaľovania, pri ktorom kyslíkom obohatený spaľovací vzduch uľahčuje zachytávanie oxidu uhličitého, čím prispeje k zjednodušeniu dekarbonizácie priemyselných procesov.
Vzhľadom na ciele súvisiace s politikou uhlíkovej neutrality k navrhovaným zmenám nemáme pripomienky za predpokladu, že bude zachovaná vysoká úroveň ochrany životného prostredia, nakoľko z hľadiska zachovania kvality ovzdušia nie je žiadúce navyšovanie emisií NOX.
Z tohto dôvodu súčasťou návrhu je, aby sa limitná hodnota pre NOx neuplatňovala za predpokladu, že celkové ročné množstvo emisií NOx  z príslušného zariadenia nesmie byť vyššie ako keby emisie z príslušného zariadenia zostali v súlade s limitnými hodnotami emisií stanovenými v tomto bode pre NOx pri spaľovaní zemného plynu, bez toho, aby boli dotknuté prísnejšie opatrenia požadované podľa článku 18.
Vítame návrh Komisie na zníženie frekvencie monitorovania niektorých záložných spaľovacích zariadení, najmä vo vzťahu k preukazovaniu ustanovených emisných limitov pre tuhé palivá a emisné limity pre TZL, avšak domnievame sa, že aj tento návrh stále obsahuje prísne pravidlá. Príloha III., časť I., bod 2. smernice (EÚ) 2015/2193, okrem počtu prevádzkových hodín ustanovuje, že frekvencia meraní nemôže byť nižšia ako 5 rokov. Podľa našich skúseností pri niektorých záložných zariadeniach, ktoré sa spúšťajú ako záloha pri výnimočných situáciách a zvyčajne sú počas roka v chode iba z dôvodu ich preskúšania sa počet prevádzkových hodín pohybuje na úrovni 100 - 200 h ročne. To znamená, že počas 5 rokov je to menej ako 1000 h, čiže 1500 h by bolo dosiahnutých až za približne 7,5 roka.
Ani nariadenie (EÚ) 2016/1628 neustanovuje povinnosť vykonávať pravidelné monitorovanie emisií z necestných strojov počas ich prevádzky (len pri uvedení na trh), preto navrhujeme aby aj Komisia v rámci Omnibusu VIII ustúpila od požiadavky vykonávať na týchto zariadeniach pravidelné merania, pokiaľ sa na dané zariadenie nevzťahujú emisné limity, ako je to ustanovené v prílohe č. III časťi I bod 3 smernice (EÚ) 2015/2193.

8. Súlad so zásadou subsidiarity
Návrh je v súlade so zásadou subsidiarity.


II. DOPLNENÉ PREDBEŽNÉ STANOVISKO SLOVENSKEJ REPUBLIKY 

9. Hodnotenie obsahu a cieľov návrhu z pohľadu priorít a záujmov Slovenskej republiky
Smernica 2010/75/EÚ o emisiách z priemyslu a chovu hospodárskych zvierat a Smernica (EÚ) 2024/1785, ktorou sa menia smernice 2010/75/EÚ a 1999/31/ES:
SR predbežne hodnotí návrh pozitívne, keďže jeho cieľom je zníženie administratívnej záťaže pri zachovaní vysokej úrovne ochrany životného prostredia. Navrhované zmeny článku 2 smerujú najmä k zjednodušeniu požiadaviek na systémy environmentálneho manažérstva (EMS), odstráneniu duplicitných administratívnych povinností, predĺženiu lehoty na ich zavedenie do roku 2030, podpore zavádzania nízkouhlíkových technológií a zosúladeniu požiadaviek smernice s ostatnými právnymi predpismi Európskej únie. Návrh je z pohľadu priorít SR v súlade s cieľom znižovať regulačnú záťaž pri zachovaní účinnej ochrany životného prostredia. 
Slovenská republika zároveň považuje za potrebné zabezpečiť, aby nové požiadavky, najmä v oblasti chemickej inventarizácie, neviedli k duplicitným povinnostiam vo vzťahu k existujúcim právnym predpisom EÚ, najmä nariadeniu REACH, a aby ich uplatňovanie bolo jednotné a harmonizované vo všetkých členských štátoch. SR podporuje prijatie návrhu v predloženom znení. Neboli identifikované žiadne „red lines“.
Stanovisko k navrhovaným zmenám smernice 2008/98/ES o odpade: 
K článku 1 ods. 1 Slovenská republika (ďalej ako SR) súhlasí s návrhom zjednotenia ohlasovacej povinnosti na maximálnu frekvenciu raz za 12 mesiacov za každý predchádzajúci kalendárny rok, keďže táto frekvencia už funguje vo vnútroštátnych podmienkach v zmysle zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov. Keďže počas rokovaní prišlo k stiahnutiu daného návrhu na harmonizáciu reportovania informácií v rámci rozšírenej zodpovednosti výrobcov, SR berie tento krok na vedomie a je ďalej otvorené diskusií horizontálnej harmonizácie systémov rozšírenej zoddpovednosti výrobcov napieč členskými štátmi Únie. 
K článku 1 ods. 2 SR nepredkladá žiadne pripomienky.
K článku 1 ods. 3 SR nepredkladá žiadne pripomienky.

10. Druh rozhodovacieho procesu v Európskej únii 

Riadny legislatívny postup 

11. Časový priebeh rozhodovacieho procesu v Európskej únii

Odhadovaný termín prijatia návrhu – do konca roka 2026.

12. Hodnotenie vplyvu a dosahu návrhu na Slovenskú republiku 

Politický dosah: Bez významných politických dopadov.
Legislatívny dosah: Očakáva sa, že SR bude meniť a dopĺňať nasledovné právne predpisy: 
· zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov;

Ekonomický dosah: Neidentifikovaný.
Sociálny dosah: Neidentifikovaný.
Environmentálny dosah: pozitívny nepriamy vplyv na životné prostredie.

13. Vplyvy na vybrané oblasti

	1. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☐	Negatívne

	    z toho vplyvy na MSP

	☒	Pozitívne
	☐	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



V súčasnosti nie je možné kvantifikovať ani jednoznačne identifikovať vplyvy návrhu smernice, keďže tieto budú závisieť od jej konečného znenia, ktoré bude predmetom ďalších politických rokovaní na úrovni Európskej únie. Na základe aktuálneho znenia návrhu smernice a s prihliadnutím na jej všeobecný cieľ možno predbežne konštatovať pozitívny vplyv na životné prostredie, ako aj pozitívne a negatívne vplyvy na podnikateľské prostredie.
Návrh má potenciálny pozitívny nepriamy vplyv na životné prostredie, keďže jeho cieľom je zefektívnenie uplatňovania existujúcich environmentálnych požiadaviek a vytvorenie podmienok na efektívnejšiu implementáciu opatrení v oblasti priemyselných emisií a dekarbonizácie. Navrhované zmeny zároveň zachovávajú súčasnú úroveň ochrany životného prostredia, keďže nedochádza k zrušeniu environmentálnych štandardov ani k obmedzeniu požiadaviek na monitorovanie a kontrolu emisií.

stanovisko komisie 
(PREDBEŽNÉ PRIPOMIENKOVÉ KONANIE)
K MATERIÁLU
PREDBEŽNÉ STANOVISKO K NÁVRHU SMERNICE EURÓPSKEHO PARLAMENTU A RADY, KTOROU SA MENIA A DOPĹŇAJÚ SMERNICE EURÓPSKEHO PARLAMENTU A RADY 2008/98/ES, 2010/75/EÚ, (EÚ) 2015/2193 A (EÚ) 2024/1785, POKIAĽ IDE 
O ZJEDNODUŠENIE NIEKTORÝCH POŽIADAVIEK A ZNÍŽENIE ADMINISTRATÍVNEJ ZÁŤAŽE 

I. Úvod: Ministerstvo životného prostredia Slovenskej republiky dňa 17. júna 2026 predložilo na predbežné pripomienkové konanie materiál: „Predbežné stanovisko 
k návrhu smernice Európskeho parlamentu a Rady, ktorou sa menia a dopĺňajú smernice Európskeho parlamentu a Rady 2008/98/ES, 2010/75/EÚ, (EÚ) 2015/2193 a (EÚ) 2024/1785, pokiaľ ide o zjednodušenie niektorých požiadaviek a zníženie administratívnej záťaže“. Materiál predpokladá pozitívne vplyvy na podnikateľské prostredie, vrátane pozitívnych vplyvov na malé a stredné podniky.
II. Pripomienky a návrhy zmien: Komisia uplatňuje k materiálu nasledovné pripomienky a odporúčania:
K Predbežnému stanovisku
Komisia upozorňuje, že Predbežné stanovisko je potrebné vypracovať v súlade so vzorom predbežného stanoviska určeného Pravidlami tvorby stanovísk Slovenskej republiky k návrhom aktov Európskej únie schváleným uznesením vlády SR č. 211 
z 13. 5. 2026 a účinnými od 15. 5. 2026.
Odôvodnenie: Forma predbežného stanoviska nezodpovedá vyššie uvedenému vzoru.
K časti Vplyvy na vybrané oblasti 
Z formálneho hľadiska Komisia upozorňuje, že v súlade s označenými vplyvmi návrhu smernice Európskeho parlamentu a Rady na rozpočet verejnej správy je potrebné označiť aj jeho vplyvy na limit verejných výdavkov.
Pri vplyvoch na životné prostredie Komisia odporúča predkladateľovi prehodnotiť označenie „žiadne“.
Odôvodnenie: Vzhľadom na obsah návrhu by bolo vhodnejšie uviesť aspoň kvalitatívne posúdenie potenciálnych pozitívnych a rizikových environmentálnych vplyvov. Ak predkladateľ ponechá označenie „žiadne“, musí doplniť jasné odôvodnenie, že návrh len administratívne zjednodušuje existujúce povinnosti bez zníženia úrovne ochrany životného prostredia.
III. Záver: Stála pracovná komisia na posudzovanie vybraných vplyvov vyjadruje 

 súhlasné stanovisko s návrhom na dopracovanie


s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.

IV. Poznámka: Predkladateľ uvedie stanovisko Komisie do doložky vybraných vplyvov v časti 13. spolu s vyhodnotením pripomienok, ktoré sú uvedené v bode II.


Mgr., PhDr. Vladimír Šimoňák, PhD.
                                                                                              predseda Komisie

